Document ID: 32010D0570

ROZHODNUTIE RADY
z 13. septembra 2010,
ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015
(2010/570/EÚ, Euratom)
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 300 ods. 2 a článok 302 v spojení s článkom 7 Protokolu o prechodných ustanoveniach pripojeného k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu,
so zreteľom na návrhy jednotlivých členských štátov,
so zreteľom na stanovisko Európskej komisie,
keďže:
(1)
Funkčné obdobie súčasných členov Európskeho hospodárskeho a sociálneho výboru uplynie 20. septembra 2010 (1). Členovia tohto výboru by preto mali byť vymenovaní na nové päťročné obdobie, ktoré začína 21. septembra 2010.
(2)
Každý členský štát predložil zoznam obsahujúci kandidátov, ktorých počet sa rovná počtu miest, ktoré mu pripadajú na základe zmluvy, všetci takíto kandidáti sú zástupcami organizácií zamestnávateľov, zamestnancov a iných predstaviteľov občianskej spoločnosti, najmä zo sociálno-ekonomickej, občianskej, profesijnej a kultúrnej oblasti. Na doplnenie zoznamu podľa počtu miest, ktoré pripadajú Rumunsku na základe zmluvy, však rumunská vláda v neskoršom štádiu navrhne jedného ďalšieho kandidáta,
PRIJALA TOTO ROZHODNUTIE:
Článok 1
Za členov Európskeho hospodárskeho a sociálneho výboru sa týmto na obdobie od 21. septembra 2010 do 20. septembra 2015 vymenúvajú osoby uvedené v prílohe k tomuto rozhodnutiu.
Článok 2
Toto rozhodnutie nadobúda účinnosť dňom jeho prijatia.
V Bruseli 13. septembra 2010

Labels: 9
18
15